Daniel Botwe

Hon. **Daniel Kwaku Botwe** Ba dɔge o la 26 Fɛboɔre 1958 yuoni  poɔ,o e la Ghana pɔletese. O e la begemaala naŋ are ko a Okere vooten lombori naŋ be a Eastern region teŋa poɔ a Ghana poɔ. O e la gɔmmenɛnte kpambeɛ naŋ kaara Irigyin lantaa yɛlɛ ane a o maaloŋ  ane minista naŋ kaara Local Government, Decentralization aneŋ Rural Development a ko a Nana Akufo Addo dendɛŋ ane a ayi soba a ɔfere poɔ. O e la a wɔɔ paati bikpeɛŋaa.

## O Nyɔvore Piiloŋ aneŋ O Sakuu
Ba dɔge o la 26 Fɛboɔre 1958 yuoni poɔ a yi Eastern Irigyin teŋɛ naŋ be a Gaana poɔ. O yi la Abiriw Akuapem. O da piilee o sakuuri a Presbyterian paramare ane o sakuuri soga gaabo a yi Mabang  naŋ be Ahafo-Ano distriki Ashanti Irigyin poɔ ako o paramare sakuuri zannoo. O da nyɛ la gama mine ba naŋ boɔla GCE ordinary level satifikate a yi Kumasi Academy ane o GCE advanced level certificate  a 1977 yuoni poɔ a yi Achimota sakuu poɔ. O da nyɛ la sore a da kpɛ sakuu kpoŋ ŋa ba naŋ boɔla KNUST be ka o da zanne a yineŋ Bachelor a ko Science degree a kɔmpiita  science. 

## O Toma
A 1985 yuoni poɔ o da nyɛ la toma a yi Gaana Cocoboard a tona  Computer Analyst toma. O da toŋ la a zie ŋa a wɔ tɔ a 1993 yuoni poɔ, wagre ŋa oŋ wɔ kpɛ someŋa toma. Ba da ire o la ka o e director ako Danmaud Limited, someŋa toma zie kaŋa naŋ be Accra poɔ.

## O Naakoɔ̃ Nyɔvore
O da naŋ be la a KNUST kyɛ ka ba da iri o ka o e gansegrɛ ako National Union of  Gaana Sakuubiiri, a yi 1982 yuoni a te tɔ 1983 yuoni poɔ. O iribu ŋa da tuori la kpaŋkpaŋ kpeɛŋu paati ŋa ba naŋ boɔla Provisional National Defense Council. Ba da yele ka o tontonne aneŋ o eroŋ da ba waana neŋ ziŋlaaŋfeɛ. A zuiŋ ba da nyɔge o la aneŋ Gaana nuba mine da te pɔge a Ivory Coast paaloŋ poɔ. O da leɛ wa la Gaana a wɔ tona computer analyst a Gaana Cocoa board a yi 1993 yuoni a te tɔ 1995 yuoni poɔ sɛre oŋ da leɛ gaa someŋa toma kaŋa zie.

O da arɛɛŋ a da di a wɔɔ paati vooten kyaakyaa a da leɛ gaŋsegrɛ ako a wɔɔ paati a 1998 yuoni poɔ. O da e la neɛ naŋ da soŋ ka a John Agyekum Kufour da leɛ a Gaana paaloŋ yidaandɔɔ a 2000 vooti kpoŋ yuoni poɔ. O toŋ la ziiri yaga a wɔɔ paati poɔ, a mine la National treasurer of youth wing ako a wɔɔ paati aneŋ director of operations aneŋ research a ko a national headquarters

A paaloŋ yidandɔɔ Nana Akufo Addo da bigri o la ka o e la Heavy Hitter aneŋ Political Weight, aneŋ oŋ toɔŋ iri a wɔɔ paati a yineŋ naakɔŋ poɔ a waneŋ naaŋ poɔ a 2001 yuoni poɔ.

## O Begemaale Leɛo
O da are la a begimaale vooten ako Okere vooten lombori a 2008 vooten yuoni poɔ a yi wagre ŋa neɛ naŋ da areko a Okere vooten lombori ŋa ba naŋ boɔla Brandford Kwame Daniel Adu naŋ da yele ka o yɛŋ sigi a kogo zu. O da nyɛ la vootere 11,974 a yi 19,684 a vootere zaa de lantaa, kɔɔ poɔ aŋ da e 60.8% a vootere zaa poɔ. O da di la a kogo a da e begemaale paala a begemaale die poɔ. O da gaa la nimitɔɔre a lɛ di a kogo a begemaale vooten a 2012, 2016 aneŋ a 2020 vooten yomo poɔ.

O da e la a majority chief whip a begemaale die naŋ e ayoɔbo soba a yi 2013 a te tɔ 2017 yuoni poɔ. Oŋ wɔ e begemaala, o toŋ la baabo toma a vooten lombori ŋa poɔ ziiri yaga. O da eŋ la noɔre ka o na soŋ la bɔl-ŋmɛ lambo ba naŋ boɔla Dream FC naŋ e a Gaana premiere league team ŋa naŋ ŋmeɛrɛ ba yiri game a Dawu teŋa naŋ be a o vooten lombori.

## O Gaana Paaloŋ Yidandɔɔ Teɛroŋ
O da arɛɛ a 2007 yuoni poɔ wɔɔ paati vooten  ako a paaloŋ yidandɔɔ. Ba da e la a vooten ŋa ka ba ire neɛ naŋ na are a John Agyekum Kufour gbɛboreŋ a yi wagre ŋa oŋ da toŋ o toma baare.  Noba pie aneŋ bayoɔbe da ari poɔ Botwe. 

A vooten ŋa da e la Accra poɔ a 22 disembare 2007 yuoni poɔ. O da nyiraŋ ka neɛ naŋ seŋ neŋ ka o areko a paaloŋ yidandɔɔ e bipɔlee kyɛ ta e Retirement Package ako nennyaane.  O da leŋ kyɛ ka Nana Akufo Addo da di

## O Gɔmmenɛnte Kpaŋbeɛ Naŋ Kaara Duoro
A yi 2000 a te tɔ 2007 yuoni poɔ, o da e la gɔmmenɛnte kpambeɛ naŋ kaara duoro toma a John Agyekum Kufour naaŋ poɔ. O naŋ da deɛ Kwamina Bartels

## O Gɔmmenɛnte Kpambeɛ Ako Regional Reorganization
A mɛnoɔre 2017 yuoni poɔ, Nana Akufo Addo da ire o la gɔmmenɛnte kpambeɛ  ka o kaara toma ŋa zie o naŋ da ŋmaa ka ba boɔla Ministry of Regional Re-organization and Development

## O Gɔmmenɛnte Kpambeɛ Naŋ Poɔ A Gɔmmenɛnte Yelnyɔgraa Zaa Poɔ Toma
A Mɛnoɔre 2017 yuoni poɔ, Nana Akufo Addo da ire o la ka o poɔ a 19 gɔmmenɛnte kpambeɛre poɔ. Ba da de la a 19 ministare yoe zaa da gaa neŋ a begimaale die, ka a neŋkpoŋ naŋ be a begimaale  die poɔ ka ba boɔla Rt Hon Prof Mike Ocquaye da yele ko a begimaaleba zaa naŋ be a begimaale die poɔ.

## O Meŋa Nyɔvore
O de la pɔge a taa biiri bata. O e la kristabie a Presbyterian church Poɔ

## Sommo Yizie